
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 79 


17 Φεβρουάριου 1995 


Π ΕΡΙΕΧΟΜΕ ΝΑ 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη ως αναδασωτέας εκτάσεως εμβαδού εκατόν 
τριάντα και 50% (130,50) τ.μ. τετραγωνικών μέ¬ 
τρων, στη θέση «Βαρκό - Λώττα», περιφέρειας Κοι¬ 
νότητας Μηλιάς, Νομού Ιωαννίνων. . 1 

ΠΟΛΕΟΔΟΜΙΑ 

ΑΠΟΦΑΣΕΙΣ 

Συμπλήρωση του Γενικού Πολεοδομικοϋ Σχεδίου 
(Γ.Π.Σ.) του Δήμου Νέων Λιοσίων (Ιλίου - Ν. Αττι¬ 
κής). 2 

Έγκριση Σχεδίου Ανάπτυξης Περιοχών δεύτερης κα¬ 
τοικίας (ΣΧΑΠ) μέσα σε εγκεκριμένη Ζώνη Οικιστι¬ 
κού Ελέγχου (ΖΟΕ) των Κοινοτήτων Σχηματαρίου 
και Οινοφύτων (Ν. Βοιωτίας ). 3 

Τροποποίηση ορίων οικισμού Αΐμονα Μυλ/μου Ν. Ρε- 
θύμνης. .. 4 

Επίσπευση από το Δημόσιο της διάνοιξης της Λεωφό¬ 
ρου Σταυρού - Ελευσίνας στο Τμήμα αυτής από την 
οδό Μπενάκη μέχρι την οδό Κλεισθένους στους Δή¬ 
μους Χαλανδρίου και Αγ. Παρασκευής (θέση Πευ¬ 


κάκια)... 5 

Διορθώσεις σφαλμάτων 

Διόρθωση σφάλματος στη ΔΠ/ΠΜ/οικ./48889/1841/ 

1994 απόφαση Νομάρχη Θεσσαλονίκης. 6 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. 356 

Κήρυξη ως αναδασωτέας εκτάσεως εμβαδού εκατόν τριά¬ 
ντα και 50% (130,50) τ.μ. τετραγωνικών μέτρων, στη 
θέση «Βαρκό — Λώττα», περιφέρειας Κοινότητας Μη¬ 
λιάς, Νομού Ιωαννίνων. 

Ο ΝΟΜΑΡΧΗΣ ΙΩΑΝΝΙΝΩΝ 
Έχοντας υπόψη: 

1. Τις διατάξεις του Ν. 3200/55 περί διοικητικής αποκέ¬ 


ντρωσης, όπως τροποποιήθηκε και συμπληρώθηκε μετα¬ 
γενέστερα με το Ν.Δ 532/70. 

2. Τις διατάξεις του άρθρου 117 παράγρ. 5 του Συντάγ¬ 
ματος. 

3. Τις διατάξεις του Ν. 998/1979 «Περί προστασίας των 
δασών και των δασικών εν γένει εκτάσεων της χώρας» και 
συγκεκριμένα: 

α) Του άρθρου 41 παράγρ. 1 και β) του άρθρου 38 παο 

1 . 

4 Τις διαταγές του Υπουργείου Γεώργιος, αριθ. 
α) 160417/1180/8.7.1980 και 
δ) 182447/3049/24.9.1980 

5. Την αναφορά του Δασαρχείου Μετσόβου αριθ. 356/ 
30.1.1995 με την οποία προτείνεχαι η κήρυξη ως αναδα¬ 
σωτέας, της αναφεράμενης στο θέμα εκτάσεως, αποφα¬ 
σίζουμε: 

Κηρύσσουμε αναδασωτέα, με σκοπό να επανέλθει ατην 
προτέρα της κατάσταση, με φυσική αναγέννηση, την κα- 
ταληφθείσα και εντός της οποίας κατασκευάσθηκαν πρό¬ 
χειρες σταυλικές εγκαταστάσεις, τον Φθινόπωρο του 
έτους 1994, με σκοπό την αλλανή χρήσης από τον Από¬ 
στολο Φοϋρα του Φιλίππου, κάτοικο Μηλιάς Ιωαννίνων, 
δημόσια δασική έκταση εμβαδού εκατόν τριάντα και 50% 
(130,50) τετραγωνικών μέτρων, που βρίσκεται οτη θέση 
«Βαρκό - Λώττα», Περιφέρειας Κοινότητας Μηλιάς, Νο¬ 
μού Ιωαννίνων και Ιωαννίνων και απεικονίζεται με στοιχεία 
Α-Β-Γ-Δ-Ε-Ζ-Α, στο συνημμένο τοπογραφικό διά¬ 
γραμμα με κλίμακα 1: 300, το οποίο αποτελεί αναπόσπα¬ 
στο μέρος της παρούσας απόφασης. 

Η έκταση έχει όρια: 

Ανατολικά: Με δημόσιες δασικές εκτάσεις. 

Δυτικά: Ομοίως ως άνω. 

Βόρεια: Ομοίως ως άνω. 

Νότια: Με δημόσιες δασικές εκτάσεις. 

Η απόφαση αυτή να δήμοοιευθεί στην Εφημερίδα της 
Κυβερνήσεως, 


Ιωάννινα, 3 Φεβρουάριου 1994 

Ο Νομάρχης 
ΑΧΙΛΛΕΑΣ ΚΟΛΙΟΥΣΗΣ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 3477/725 ^ 

Συμπλήρωση του Γενικού Πολεοδομικού Σχεδίου (Γ.Π.Σ.) 
του Δήμου Νέων Λιοσίων (Ιλίου — Ν. Αττικής). 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του άρθρου 3 του Ν. 1337/1983 «Επέ¬ 
κταση πολεοδομικών σχεδίων, οικιστική ανάπτυξη και 
σχετικές ρυθμίσεις» (Α' 33). 

2. Τις διατάξεις των άρθρων 3,4 και 5 παρ. (παρ. 3 και 4) 
του Ν. 1515/1985 «Ρυθμιστικό Σχέδιο και πρόγραμμα 
προστασίας περιβάλλοντος της ευρύτερης περιοχής της 
Αθήνας» (Α' 18). 

3. Τις διατάξεις της παρ. 1 του άρθρου 19 του Ν. 1849/ 

1989 «Επέκταση και συμπλήρωση των στεγαστικών προ¬ 
γραμμάτων του Οργανισμού Εργατικής Κατοικίας και άλ¬ 
λες διατάξεις» (Α' 113). 

4. Τις διατάξεις του άρθρου 29Α του Ν. 1558/1985 
«Κυβέρνηση και Κυβερνητικά Όργανα» (Α' 137} όπως 
αυτό προστέθηκε με το άρθρο 27 του Ν. 2081/1992 (Α 
154). 

5. Την 39962/1037/16.5.1990 απόφαση του Υπουρ¬ 
γού Περιβάλλοντος, Χωροταξίας και Δημοσίων Έργων 
« Ασκηση αρμοδιοτήτων από τον Οργανισμό Αθήνας» (Β 
327). 

6. Τις διατάξεις της παρ. Β του άρθρου 1 του Π. Δ/τσς 
28/28.1.1993 «Καθορισμός αρμοδιοτήτων που διατηρού¬ 
νται από τον Υπουργό και τις περιφερειακές υπηρεσίες 
διανομαρχιακού επιπέδου του Υπουργείου Περιβάλλο¬ 
ντος, Χωροταξίας και Δημοσίων Έργων (Α 9). 

7. Το 3213/30.6.1994 έγγραφο του Οργανισμού Αθή¬ 
νας. 

8. Το 351 /1994 γνωμοδότηση του Δημοτικού Συμβου¬ 
λίου Ιλίου (Ν. Λιοσίων). 

9. Το γεγονός ότι οι υπόλοιποι φορείς δεν απάντησαν 
μέχρι σήμερα. 

10. Το γεγονός ότι από τις κανονιστικές διατάξεις του Δ/ 
τος αυτού δεν προκαλείται δαπάνη σε βάρος του κρατι¬ 
κού προϋπολογισμού και του οικείου Ο.Τ.Α. 

11. Τις 2/συν. 18η/23.6.1994 και 3/συν.39η/ 
15.12.1994 γνωμοδοτήσεις της Εκτελεστικής Επι¬ 


τροπής του Οργανισμού Αθήνας, αποφασίζουμε: 

1. Εγκρίνεται η συμπλήρωση του Γ ενικού Πολεοδομικού 
Σχεδίου (Γ.Π.Σ.) του Δήμου Ν. Λιοσίων (Ν. Αττικής), που 
έχει εγκριθεί με την 9800/1393/12.3.1991 απόφαση του 
Υπουργού Περιβάλλοντος, Χωροταξίας και Δημοσίων Έρ¬ 
γων «Έγκριση Γενικού Πολεοδομικού Σχεδίου (Γ.Π.Σ.)του 
Δήμου Νέων Λιοσίων (Ν. Αττικής)» (Δ’ 226) με την ένταξη 
του Γενικού Πολεοδομικού Σχεδίου (Γ.Π.Σ.) περιοχής 
έκτασης 120 στρεμμάτων περίπου όπως φαίνεται με κόκ¬ 
κινη γραμμή στο χάρτη Π1 σε κλ'ιμακα 1: 10.000 για την 
εξυπηρέτηση άλλων χρήσεων πλην κατοικίας και ειδικό¬ 
τερα: 

α) τοπικού πολεοδομικού κέντρου σύμφωνα με το άρ¬ 
θρο 4 του από 23.2.1987 Π. Δ/τος (Δ. 166) με εξαίρεση 
των χρήσεων: 

κατοικίας 

- ξενοδοχείων 

κέντρων διασκέδασης αναψυχής 

- επαγγελματικών εργαστηρίων χαμηλής όχλησης 

- εγκαταστάσεων μέσων μαζικών μεταφορών 

β) ελευθέρων χώρων - αστικού πρασίνου σύμφωνα με 
το άρθρο 9 του ως άνω Π. Δ/τος και 

γ) χώρων στάθμευσης αυτοκινήτων. 

Ο μέσος συντελεστής δόμησης της παραπάνω περιο¬ 
χής καθορίζεται σε 0,55 και αφορά την προς πολεοδό¬ 
μηση περιοχή των 50 περίπου στρεμμάτων και όχι το 
τμήμα του αστικού πρασίνου (έκταση της τάξεως 60 περί¬ 
που στρεμμάτων). 

2. Τη συμπλήρωση των προτάσεων για το βασικό οδικό 
δίκτυο και ειδικότερα τη διαπλάτυνση της Λεωφ. Δημο¬ 
κρατίας με διατήρηση της υφισταμένης δενδροστοιχίας 
ως νησίδα. 

3. Συνοπτικό αντίτυπο του παραπάνω χάρτη Π1 που θε¬ 
ωρήθηκε από τον Προϊστάμενο της Διεύθυνσης Τοπογρσ- 
φικών Εφαρμογών με την 5477/1995 πράξη που δημο¬ 
σιεύεται στην Εφημερίδα της Κυβερνήσεως με την πα¬ 
ρούσα απόφαση. 

4. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημόσιευθε'ι στην Εφημερίδα της 
Κυβερνήσεως. 

Αθήνα, 1 Φεβρουάριου 1995 

Ο ΥΠΟΥΡΓΟΣ 

ΚΩΣΤΑΣ ΛΑΛΙΩΤΗΣ 

Αριθ . 4422/874 (3) 

Εγκριση Σχεδίου Ανάπτυξης Περιοχών δεύτερης κατοι¬ 
κίας (ΣΧΑΠ) μέσα σε εγκεκριμένη Ζώνη Οικιστικού 

Ελέγχου (ΖΟΕ) των Κοινοτήτων Σχηματαρίου και Οινο- 

φύτων (Ν. Βοιωτίας ). 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόιμη: 

1. Τις διατάξεις των παραγράφων 1, 2, 3α, 4 και 6 του 
άρθρου 1 του Ν. 2242/1994 «Πολεοδάμηση περιοχών 
δεύτερης κατοικίας σε Ζώνες Οικιστικού Ελέγχου, προ¬ 
στασία φυσικού και δομημένου περιβάλλοντος και άλλες 
διατάξεις» (Α' 162). 

2) Τις διατάξεις της παρ. 1 εδ. ιδ του άρθρου 23 του Ν. 
1558/1985 «Κυβέρνηση και Κυβερνητικά Όργανα» (Α' 
137). 

3) Την 91103/6776/3.11.1994 απόφαση του Υπουρ¬ 
γού Περιβάλλοντος, Χωροταξίας και Δημοσίων Έργων 
«Καθορισμός προδιαγραφών εκπόνησης Σχεδίου Ανάπτυ¬ 
ξης Περιοχών δεύτερης κατοικίας (ΣΧΑΠ) μέσα σε εγκε¬ 
κριμένης Ζώνες Οικιστικού Ελέγχου (Ζ.Ο.Ε.)» (Β' 851). 

4) Το 87467/4217/18.10.1994 έγγραφο της Δ/νσης 
Χωροταξίας προς τις Κοινότητες Σχηματαρίου και Οινο- 
φύτων Νομού Βοιωτίας. 

5) Τη Μελέτη Σχεδίου Ανάπτυξης παραθεριστικής κα¬ 
τοικίας περιοχών Δήλεσι και Πλάκας Δήλεσι Κοινοτήτων 
Σχηματαρίου και Οινοφύτων Νομού Βοιωτίας, η οποία εκ¬ 
πονήθηκε το Δεκέμβριο 1994 από τη Δ/νση Χωροταξίας 
του ΥΠΕΧΩΔΕ. 

6) Την 424/1994 γνωμοδότηση του Κεντρικού Συμβου¬ 
λίου Χωροταξίας Οικισμού και Περιβάλλοντος. 

7. το γεγονός ότι από τις διατάξεις της απόφασης αυτής 
δεν προκαλείται δαπάνη σε βάρος του Κρατικού Προϋπο¬ 
λογισμού, αποφασίζουμε: 

Εγκρίνεται το Σχέδιο Ανάπτυξης (ΣΧΑΠ) της παραλια¬ 
κής περιοχής Δήλεσι και Πλάκας Δήλεσι των Κοινοτήτων 
Σχηματαρίου και Οινοφύτων που έχει καθορισθεί ως πε¬ 
ριοχή δεύτερης κατοικίας μέσα στη Ζώνη Οικιστικού 
Ελέγχου (ΖΟΕ) Σχηματαρίου και Οινοφύτων με το 
18.8,1988 Π.Δ/γμα «Καθορισμός ζώνης οικιστικού ελέγ¬ 
χου κατωτάτου ορίου κατάτμησης και λοιπών όρων και πε- 
ριορσμών δόμησης στην εκτός του εγκεκριμένου ρυμοτο¬ 
μικού σχεδίου και εκτός ορίων οικισμών προ του έτους 
1923 περιοχή των Κοινοτήτων Σχηματαρίου και Οινοφύ- 
των του Νομού Βοιωτίας» (Δ' 686) όπως η περιοχή αυτή 
φαίνεται με στοιχείο 3 στο διάγραμμα που συνοδεύει το 


ανωτέρω Π.Δ/γμα με τους εξής όρους και κατευθύν¬ 
σεις: 

α) Τη διατήρηση, προστασία και αναβάθμιση του φυσι¬ 
κού περιβάλλοντος. 

(Δάση, Δασικές εκτάσεις, γεωργική γη, ακτές, ρέματα 
και περιοχές με ίδιο νομικό καθεστώς). 

β) Τη διατήρηση κατά το δυνατόν του γεωργικού χαρα¬ 
κτήρα των μεγάλων συνεχομένων εκτάσεων γεωργικής 
γης που περιέχονται στην προς πολεοδόμηση περιοχή. 

γ) Την οργάνωση της οικιστικής περιοχής σε ό,τι αφορά 
την εσωτερική της λειτουργία με εξυπηρετήσεις σε κοινό¬ 
χρηστους και κοινωφελείς χώρους. 

Επειδή δε η ακτή είναι αρκετά στενή πολλές λειτουρ¬ 
γίες αναψυχής της παραλίας πρέπει να αναζητηθούν προς 
το εσωτερικό και να συνοδεύουν άμμεσα με αυτήν. 

δ) Την εξυπηρέτηση σε ό,τι αφορά τους μόνιμους κατοί¬ 
κους της περιοχής. 

ε) Την προστασία των ρεμάτων με δημιουργία ζώνης 
πρασίνου εκατέρωθεν της κοίτης τους. 

στ) Την εξέταση της επάρκειας του βασικού οδικού δι¬ 
κτύου ως προς την ικανότητα παραλαβής του συνολικού 
φόρτου. 

ζ) Την αντιμετώπιση των αναγκών ύδρευσης με εξέταση 
της δυνατότητας χρησιμοποίησης των νερών του Μόρ¬ 
νου. 

η) Την επιλογή θέση και δημιουργία βιολογικού καθαρι¬ 
σμού λυμάτων και χωματερής σε σχέση με τους υπάρχο¬ 
ντες οικισμούς στην ευρύτερη περιοχή. 

θ) Την εξασφάλιση μεγίστης πυκνότητας 125 ατ/Ηε 
(πβίίο), σύμφωνα με τις παραδοχές της μελέτης (μέσος 
συντελεστής δόμησης 0,25, ποσοστό κοινωφελών - κοι¬ 
νοχρήστων 40%, δομήσιμη επιφάνεια ανά άτομο 20 τ.μ.). 

ι) Την ανάπτυξη της περιοχής με κανονιστικούς όρους 
δόμησης, όπως τα ανωτέρω αναλυτικά αναφέρονται στη 
μελέτη Σχεδίου Ανάπτυξης Παραθεριστικής κατοικίας Δή¬ 
λεσι και Πλάκας Δήλεσι κοινοτήτων Σχηματαρίου και Οινο- 
φύτων Νομού Βοιωτίας, της Δ/νσης Χωροταξίας, η οποία 
αποτελεί αναπόσπαστο στοιχείο της παρούσας απόφα¬ 
σης, 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Φεβρουάριου 1995 

Ο ΥΠΟΥΡΓΟΣ 

ΚΩΣΤΑΣ ΛΑΛΚ3ΤΗΣ 

Αριθ. Τ,Π. 6187 (4) 

Τροποποίηση ορίων οικισμού Αΐμονα Μυλ/μου Ν. Ρεθύ- 
μνης. 

Ο ΝΟΜΑΡΧΗΣ ΡΕΘΥΜΝΗΣ 
Έχοντας υπόψη: 

1) Τις διατάξεις των άρθρων 2,3 και 5 του Π.Δ. 181/Δ/ 
3.5.85 σχετικά με τον τρόπο καθορισμού των ορίων, την 
κατηγοριοποίηση και καθορισμό των όρων και περιορι¬ 
σμών δόμησης των οικισμών. 

2) Τις διατάξεις του από 14.2.87 Π.Δ. (ΦΕΚ 133Δ) που 
τροποποιεί και συμπληρώνει τις διατάξεις του παραπάνω 
Π. Δ/τος. 

3) Τη με αριθ. Τ.·Π. 3229/12.6.90 προηγούμενη από¬ 
φασή μας για την οριοθέτηση του οικισμού Αΐμονα Μυλ/ 
μου. 

4) Την 38/94 απόφαση του Κοινοτικού Συμβουλίου ΑΤ- 
μονα που εγκρίνει την μερική τροποποίηση των ορίων του 
οικισμού, 

5) Τρν από 24.1.95 (πρακτικό 1) γνωμοδότηση του 
ΣΧΟΠ Ρεθύμνης, αποφασίζουμε: 


Τροποποιούμε την προηγούμενη απόφασή μας και 
εγκρίνουμε τα νέα όρια του οικισμού Αΐμονα σύμφωνα με 
τη γνωμοδότηση του ΣΧΟΠ Ρεθύμνης και το συνημμένο 
χάρτη. 

Τα νέα όρια ορίζονται με τους αριθμούς 1 , 2 , 4, 5, 6, 7, 
8, 9, 10, 11, 12, 1 και το σημείο 4' σε απόσταση 100 μ. 
από το σημείο 4 επί του αγροτικού δρόμου προς Δροσιά. 

Από την παρούσα δικαιολογείται δαπάνη σε βάρος του 
προϋπολογισμού της Κοινότητας. 

Μετά τη δημοσίευση της παρούσας στην Εφημερίδα 
της Κυβερνήσεως. ακριβές αντίγραφοτου πρωτότυπου 
διαγράμματος και του υπομνήματος που το συνοδεύει θα 
αναρτηθεί σε εμφανές μέρος του ΤΠ - ΠΕ Ν. Ρεθύμνης 
για 15 μέρες (αριθ. διαγρ. 1 σε κλ. 1: 500). 

Η απόφαση αυτή να δημόσιευθεί στην Εφημερίδα της 
Κυβερνήσεως. 

Ρέθυμνο, 31 Ιανουάριου 1995 

Με εντολή Νομάρχη 
Ο Αναπληρωτής Περ/κός 
ΑΡ1ΣΤΟΣ ΚΟΥΤΑΝΤΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. Δ1 2/Ο/30612 (5) 

Επίσπευση από το Δημόσιο της διάνοιξης της Λεωφόρου 

Σταυρού - Ελευσίνας στο Τμήμα αυτής από την οδό 

Μπενάκη μέχρι την οδό Κλεισθένους στους Δήμους 

Χαλανδρίου και Αγ. Παρασκευής (θέση Πευκάκια). 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη; 

1) Το διάταγμα ρυμοτομίας 31.1.87 ΦΕΚ 176 τ,Δ'/ 
6.3.87. 

2) Τις διατάξεις του Ν. Δ/τος 17.7.1923 «περί σχεδίων 
των πόλεων, κωμών και συνοικισμών του Κράτους και οι¬ 
κοδομής αυτών» (ΦΕΚ 228/16.8.1923 τ.Α'). 

3) Τις διατάξεις του Ν. 653/1977 «περί υποχρεώσεως 
των παρόδιων ιδιοκτητών κ.λπ. (ΦΕΚ 214/5.8.1977 τ.Α') 
όπως τροποποιήθηκαν και ισχύουν σήμερα, με τους Ν. 
947/1979 ΦΕΚ 169/26.7.1979 τ.Α' και 960/1970 ΦΕΚ 
194/25.8.79 τ.Α’). 

4) Τις διατάξεις του άρθρου 25 παρ. 4 του Ν. 1418/1984 
«για τα δημόσια έργα και ρυθμίσεις συναφών θεμάτων». 

5) Τις διατάξεις του Π. Δ/τος 69/8.2.88 ΦΕΚ 28/ 
16.2.1988 για τον οργανισμό της Γενικής Γραμματείας 
Δημοσίων Έργων. 

6) Τις διατάξεις του Ν.Δ. 632/70 όπως αντικαταστά- 
θηκε με τις διατάξεις του Ν Δ. 1143/72 (ΦΕΚΜ 64Α/7 2). 

7) Την κοινή απόφαση Δ16α/04/29.11.90 (ΦΕΚ 746/ 
Β/30.11.990), των Υπουργών Προεδρίας και Αναπλ. ΠΕ- 
ΧΩΔΕ «Περί εξαιρέσεως Διοικητικών πράξεων και εγγρά¬ 
φων από τον κανόνα των τριών υπογραφών» που κοινοποι¬ 
ήθηκε με την εγκύκλιο 2. 

8. Την αριθ. 123/1994 απόφαση του Πρωθυπουργού, 
για τον καθορισμό των αρμοδιοτήτων του αναπληρωτή 
Υπουργού ΠΕ.ΧΩ.Δ.Ε., αποφασίζουμε: 

α) Την επίσπευση από το Δημόσιο της διάνοιξης της Λε¬ 


ωφόρου Σταυρού - Ελευσίνας στο Τμήμα αυτής από την 
οδό Μπενάκη μέχρι την οδό Κλεισθένους στους Δήμους 
Χαλανδρίου και Αγ. Παρασκευής (θέση Πευκάκια). 

6) Τον χαρακτηρισμό της προκείμενης πολεοδομικής 
εφαρμογής κατεπείγουσας ανάγκης για κυκλοφοριακούς 
λόγους. 

γ) Την κατάρτιση των στοιχείων προδικασίας που προ- 
βλέπονται από το άρθρο 5 του Ν. 653/1977, για να κινηθεί 
η δίκη καθορισμού των αποζημιώσεων για τις ιδιοκτησίες 
που ρυμοτομούνται. 

δ) Η δαπάνη θα βαρύνει τις πιστώσεις του Προγράμμα¬ 
τος Δημοσίων Επενδύσεων αρμοδιότητας Γενικής Γραμ¬ 
ματείας Δημοσίων Έργων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Φεβρουάριου 1995 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΚΩΣΤΑΣ ΓΕΙΤΟΝΑΣ 
-*- 

ΔΙΟΡ ΘΩΣΕΙΣ ΣΦΑΛΜ ΑΤΩΝ 

( 6 ) 

Στο ΦΕΚ Δ71094/20.10.94 όπου δημοσιεύθηκε η από¬ 
φαση Νομάρχη για «Αναθεώρηση πολεοδομικού σχεδίου 
και τροποποίηση όρων και περιορισμών δόμησης των συ¬ 
νοικισμών 40 Εκκλησιών, Π. Τσαλδάρη και Στρωμνιτσω- 
τών του Δήμου θεσ/νίκης διορθώνεται ο εσφαλμένος 
αριθμός «ΔΠ/ΠΜ/οικ./48889» στον ορθό «ΔΠ/ΠΜ/οικ./ 
48889/1841». 

(Από τη Νομαρχία Θεσσαλονίκης) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





